laion/Wikipedia-Exotic huggingface dataset:
דייגו דמה

דייגו דמה (בגרמנית: Diego Demme, נולד ב-21 בנובמבר 1991 בהרפורד שבגרמניה) הוא כדורגלן גרמני ממוצא איטלקי המשחק בהרטה ברלין מהבונדסליגה 2 בעמדת הקשר אחורי. דמה גדל בנוער של ארמיניה בילפלד, ובשנת 2010 החל לשחק בקבוצה הבוגרת, ששיחקה אז בבונדסליגה השנייה. בעונת הבכורה שלו, 2010/11, בה ערך 10 הופעות ליגה, נשר דמה עם הקבוצה לליגה הגרמנית השלישית. את עונת 2011/12 פתח דמה בארמיניה בילפלד, והפך לשחקן הרכב קבוע. בפגרת החורף של העונה עבר לפאדרבורן 07, ששיחקה אז בבונדסליגה השנייה. דמה השתלב בקבוצה במהרה, וסייע לה לסיים את העונה במקום החמישי. בעונת 2012/13 דמה ערך 29 הופעות ליגה וסיים עם פאדרבורן במקום ה-12 בבונדסליגה השנייה. בעונת 2013/14 דמה המשיך להציג יכולת גבוהה בפאדרבורן, אך עזב את הקבוצה במחצית העונה, על מנת להשתלב בר.ב. לייפציג, מועדון שנבנה באותם ימים עם שאיפות גבוהות להגיע לצמרת הכדורגל הגרמני. דמה השתלב היטב בלייפציג, והעפיל עם המועדון בתום עונת 2013/14 לבונדסליגה השנייה, וגם פאדרבורן זכתה להעפיל לבונדסליגה בסיום העונה, כך שדמה בעצם סייע לשתי קבוצות לעלות ליגה באותה עונה. בעונת 2014/15 דמה ערך 30 הופעות ליגה במדי ר.ב. לייפציג, אך כשל להעפיל עם הקבוצה לבונדסליגה. בעונת 2015/16 דמה השיג עם ר.ב. לייפציג העפלה היסטורית לבונדסליגה, כשהוא שיתף פעולה בקישור של הקבוצה עם אמיל פורסברג ודומיניק קייזר. בעונת 2016/17 היה דמה שותף לעונה טובה מאוד של ר.ב. לייפציג שסיימה במקום השני בבונדסליגה כבר בעונת הבכורה שלה, כשהוא מציג יכולת יציבה בקישור ושיתוף פעולה עם פורסברג ונאבי קייטה. ב-11 בינואר 2020 חתם דמה בנאפולי. ב-6 ביולי 2024 חתם דמה בהרטה ברלין לשנתיים. דמה זומן לסגל נבחרת גרמניה לגביע הקונפדרציות 2017 על ידי המאמן יואכים לב, בזכות יכולתו הטובה במדי ר.ב. לייפציג. את הופעת הבכורה במדים הלאומיים ערך דמה ביוני 2017, בניצחון 0–7 על נבחרת סן מרינו במסגרת מוקדמות מונדיאל 2018. דמה נכנס כמחליף במשחק זה בדקה ה-75 במקום יוליאן דראקסלר. לאחר מכן נפצע דמה באימון, ונופה מהסגל לגביע הקונפדרציות. מדיה וקבצים בנושא דייגו דמה בוויקישיתוף דייגו דמה, ברשת החברתית אינסטגרם דייגו דמה, באתר Transfermarkt דייגו דמה, באתר Fussballdaten.de (בגרמנית) דייגו דמה, באתר Soccerway דייגו דמה, באתר BDFutbol דייגו דמה, באתר WorldFootball.net דייגו דמה, באתר National Football Teams דייגו דמה, באתר FootballDatabase.eu דייגו דמה, באתר ESPN
קרם דמירביי

קרם דמרביי (בטורקית: Kerem Demirbay, נולד ב-3 ביולי 1993 בהרטן שבגרמניה) הוא כדורגלן גרמני ממוצא טורקי המשחק בגלאטסראיי בעמדת הקשר ההתקפי. דמרביי שיחק שנים רבות כילד בשאלקה 04, ואחר כך שיחק גם בוטנשייד 09 ובבורוסיה דורטמונד, שם החל לשחק בקבוצת המילואים בשנת 2012. דמרביי הציג יכולת טובה בקבוצת המילואים אך לא קיבל הזדמנות בקבוצה הבכירה של בורוסיה דורטמונד. בפגרת החורף של עונת 2013/14 עבר דמרביי להמבורג בהעברה חופשית, וערך את הופעת הבכורה שלו בקבוצה בהפסד 1–3 לוולפסבורג באפריל 2014. דמרביי לא הצליח להשתלב בהמבורג וסבל מפציעות רבות, ולמעשה ערך שלוש הופעות בלבד בקבוצה הבכירה של המועדון, לה היה שייך במשך שלוש עונות, והופיע עוד מספר פעמים בקבוצת המילואים. בעונת 2014/15 הושאל דמרביי מהמבורג לעונה אחת בקייזרסלאוטרן, ששיחקה אז בבונדסליגה השנייה. דמרביי הפך מיד לשחקן הרכב קבוע, וסיים עם הקבוצה במקום הרביעי, מרחק שתי נקודות מהמקום השלישי שמוביל למבחני העלייה לבונדסליגה. עם תום עונת ההשאלה חזר דמרביי להמבורג, ושיחק בקבוצה במשחקי ההכנה בקיץ, אך הושאל שוב בקיץ 2015, והפעם לפורטונה דיסלדורף, גם היא מהבונדסליגה השנייה. בעונת 2015/16 התמודדו דמרביי ופורטונה דיסלדורף במאבקי תחתית, אך דמרביי נהנה מעונת שיא אישית, בה הבקיע עשרה שערי ליגה ב-25 הופעות. בקיץ 2016, עם תום תקופת ההשאלה בפורטונה דיסלדורף וסיום חוזהו בהמבורג, עבר דמרביי להופנהיים, שם חתם על חוזה עד ליוני 2019. דמרביי הציג יכולת טובה מאוד בעונת 2016/17, והבקיע מספר שערים, כשהוא משתף פעולה בהתקפת הקבוצה עם אדם סאלאי, אנדריי קרמאריץ' וסנדרו וגנר, ומסיים את העונה בצמרת הבונדסליגה. הצלחתו של דמרביי הקנתה לו זימון לנבחרת גרמניה. בתאריך 24 במאי 2019, חתם דמרביי על חוזה בשורות באייר לברקוזן עד שנת 2024. ב-1 באוגוסט 2023 חתם בגלאטסראיי. דמרביי, שמוצאו טורקי, בחר כנער לייצג את טורקיה, על אף שלא היה ברשותו דרכון טורקי. במרץ 2015 זומן דמרביי על ידי מאמן נבחרת גרמניה בכדורגל עד גיל 21 הורסט רובש לסגל הנבחרת, אך נפצע ונופה ממנו. בהמשך אותה שנה זומן שוב על ידי רובש, לסגל הגרמני לאליפות אירופה בכדורגל עד גיל 21 - 2015, אך לא שותף אפילו דקה. דמרביי היה עדיין רשאי לבחור איזו נבחרת ירצה לייצג כבוגר, וב-17 במאי 2017 קיבל הצעה מהתאחדות הכדורגל הטורקית לשחק בנבחרת טורקיה במשחק מוקדמות מונדיאל 2018 נגד נבחרת קוסובו. דמרביי דחה את ההצעה. באותו יום, דמרביי קיבל זימון לסגל נבחרת גרמניה לגביע הקונפדרציות 2017 על ידי המאמן יואכים לב, ונענה להזמנה. דמרביי ערך את הופעת הבכורה שלו בנבחרת גרמניה ביוני 2017 בתיקו 1-1 מול נבחרת דנמרק במשחק ידידות, כאשר החליף בדקה ה-77 את לאון גורצקה. את שער הבכורה שלו במדים הלאומיים הבקיע דמרביי בניצחון 1–3 על נבחרת קמרון במסגרת שלב הבתים של גביע הקונפדרציות 2017. במשחק ליגה במדי פורטונה דיסלדורף בנובמבר 2015, הורחק דמרביי בכרטיס אדום על ידי השופטת ביביאנה שטיינהאוס, והואשם בסקסיזם כאשר אמר לאחר ההרחקה כי לשופטות אין מקום במגרשי הכדורגל. כעונש חינוכי על התנהגותו, שפט דמרביי במשחק ליגה לנערות. מדיה וקבצים בנושא קרם דמירביי בוויקישיתוף קרם דמירביי, באתר Transfermarkt קרם דמירביי, באתר Fussballdaten.de (בגרמנית) קרם דמירביי, באתר Soccerway קרם דמירביי, באתר WorldFootball.net קרם דמירביי, באתר National Football Teams קרם דמירביי, באתר FootballDatabase.eu
ג'ון לייט

ג'ון לייט (באנגלית: John Light; נולד ב-30 בספטמבר 1973) הוא שחקן אנגלי. לייט נולד בעיר ברמינגהאם. אביו, ששמו גם ג'ון לייט, הוא מנהל בית ספר בגמלאות, ונשיא מועדון הקריקט גלוסטרשייר קאונטי. אחותו, ליז לייט, מנהלת תיאטרון לנוער בברמינגהאם בשם "Stage2". ג'ון למד בתיאטרון הלאומי לנוער. לייט הופיע בתפקיד הנרי לנוקס במיני-סדרה "צפון ודרום", עיבוד לרומן באותו שם מאת אליזבת גאסקל, בכיכובם של ריצ'רד ארמיטאג' ודניאלה דנבי-אש. הוא שיחק בתפקיד הראשי בדמות בנו של רודיארד קיפלינג ב-"My Son John". הוא גילם את דמותו של הטייס הבריטי רוברט ניומן בסרט הגרמני "דרזדן" ודיבר בו גרמנית. ב-2003 שיחק בתפקיד ג'פרי, דוכס בריטני בסרט "אריה בחורף" לצדם של פטריק סטיוארט, גלן קלוז וג'ונתן ריס מאיירס. הוא שיחק בתפקיד מלאך שנפל בשני סרטים משנת 2005 והם "The Prophecy: Uprising" ו-"The Prophecy: Forsaken". ב-2009 הופיע לייט בתפקיד הראשי במחזה "A New World: A Life of Thomas Paine". ב-2011 שיחק לייט בתפקיד אלן ברדלי, גבר המואשם באונס, בסדרת הטלוויזיה "הגלימה". ב-2013 הופיע בדמות פקד רוג'ר נלסון בעונה הראשונה של סדרת הטלוויזיה "WPC 56" של רשת ה-BBC. עוד ב-2013 הופיע בדמות הרקול פלמבו, יריבו של האב בראון, בפרק העשירי של העונה הראשונה בסדרה "האב בראון". הוא חזר וגילם את אותה דמות גם בעונות הבאות. ב-2014 שיחק בפרק "The Mysteries of the Rosary", ב-2015 בפרק "The Judgment of Man", ב-2016 בפרק "The Daughter of Autolycus" וב-2017 בפרק "The Penitent Man". ב-2014 השתתף לייט בפרק בסדרה "לואיס" בתפקיד פרופ' פליקס גרווד, וכן הופיע בפרק של סדרת הפריקוול "אנדוור". לייט מרבה לשחק בתיאטרון. תפקידיו על הבמה כוללים את פסטיבל כל כתבי בסטרטפורד-אפון-אייבון, שם כיכב במחזה "יוליוס קיסר" בבימויו של שון הולמס בתפקיד ברוטוס, ובמחזה "הסערה" בבימויו של רופרט גולד גילם את קליבן. ב-2012 הופיע בדמות טום פיין במחזה "Thom Pain (based on nothing)", עליו זכה לשבחי המבקרים. ב-2015 כיכב לייט במחזה "Taken at Midnight" יחד עם פנלופי וילטון. על תפקיד זה היה מועמד לפרס אוליבייה לשחקן המשנה הטוב ביותר במחזה. בהמשך כיכב בתפקיד אסקמילו במחזה "Carmen Disrupted" יחד עם שרון סמול. בסוף 2016 ובתחילת 2016 הופיע במחזה "מרי סטיוארט" לצדן של ג'ולייט סטיבנסון וליה ויליאמס בתיאטרון אלמיידה. ב-2005 החל לייט לצאת עם השחקנית הקנדית נב קמפבל. בני הזוג התארסו ב-2005 והתחתנו ב-5 במאי 2007 במליבו שבקליפורניה. השניים התגרשו ב-2010. ג'ון לייט, במסד הנתונים הקולנועיים IMDb (באנגלית) ג'ון לייט, באתר AllMovie (באנגלית) ג'ון לייט, במסד הנתונים הקולנועיים KinoPoisk (ברוסית) John Light Review: Thom Pain (Based On Nothing), By Veronica Aloess on September 21, 2012 in Reviews U.K.'s Olivier Awards: Mark Strong Wins Best Actor, Kevin Spacey Gets Special Honor UK PREMIERE CARMEN DISRUPTION MARY STUART BY FRIEDRICH SCHILLER A NEW ADAPTATION CREATED BY ROBERT ICKE people.com "Neve Campbell & John Light Marry in Malibu" "Neve Campbell Files Divorce On the Down Low". TMZ. 1 בדצמבר 2010. נבדק ב-1 בדצמבר 2010. {{cite web}}: (עזרה)
עונת 2011/2012 בפרמייר ליג

עונת 2011/2012 הייתה העונה ה-20 של פרמייר ליג שהיא הליגה האנגלית הבכירה בכדורגל. העונה החלה ב-13 באוגוסט 2011 והסתיימה ב-13 במאי 2012. הליגה הבכירה כללה 20 קבוצות. קווינס פארק ריינג'רס, נוריץ' סיטי וסוונסי סיטי היו הקבוצות שעלו מפוטבול ליג. עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. האליפות בעונה זו הוכרעה רק במחזור הסיום, כאשר מנצ'סטר סיטי ניצחה את קווינס פארק ריינג'רס 2:3, לאחר מהפך והבקעת שני שערים בתוך תוספת הזמן. מנצ'סטר סיטי זכתה באליפות בפעם השלישית בתולדות המועדון. העונה גם ידועה כאחד ממאבקי הירידה המותחים ביותר. ק.פ.ר וויגאן ובולטון נאבקו במחזור האחרון על ההישארות. בסוף העונה לפוטבול ליג ירדו בולטון וונדררס, בלקברן רוברס ווולברהמפטון וונדררס. במקומן לליגה הבכירה עלו רדניג, סאות'המפטון ווסטהאם יונייטד. רובין ואן פרסי, שחקנה ההולנדי של ארסנל, כבש 20 שערים וזכה בתואר מלך השערים. כמו כן, זכה ואן פרסי בפרס כדורגלן השנה של התאחדות עיתונאי הכדורגל האנגלית וכן בפרס כדורגלן השנה שהוענק על ידי התאחדות שחקני הכדורגל. ג'ו הארט ממנצ'סטר סיטי זכה ב"פרס כפפת הזהב" לשוער הטוב של העונה, זאת בפעם השנייה ברציפות. מדיה וקבצים בנושא עונת 2011/2012 בפרמייר ליג בוויקישיתוף נתונים מפורטים מאתר rsssf נתונים מפורטים מאתר bdfutbol Premier League Player Stats - Goals, www.premierleague.com (באנגלית) Premier League Player Stats - Assists, www.premierleague.com (באנגלית)
Pentoo

פנטו (אנגלית: Pentoo) היא הפצת גנו/לינוקס, נגזרת של ג'נטו לינוקס, המיועדת לבדיקות חדירה ופגיעויות ולבדיקות אבטחת רשתות. היא פותחה על ידי מיכאל זנטה (Michael Zanetta), ריק פארינה (Rick Farina), אנטון בולשאקוב (Anton Bolshakov), סטפן קון (Stefan Kuhn), ינס פראנאיטיס (Jens Pranaitis) ושוחררה בתאריך 22 ביוני 2005 (גרסה Pentoo 2005.1). ההפצה ניתנת להורדה בגרסת 32 ו-64 ביט ויכולה לשמש גם כהשלמה להתקנה קיימת של הפצת ג'נטו לינוקס. המערכת מופצת כשעליה מותקנות מראש תוכניות רבות כגון: כלי חקירה, כלי ניתוח, פרוקסי, אקספלויטים, מסדי נתונים, בלוטות' ועוד. גרסאות התוכנה משוחררות בשיטת הפצה מתגלגלת, משמעות הדבר הוא שהחבילות שבתוכנה מתעדכנות באופן שוטף מעדכונים של המפתחים המקוריים בכך מקבלים גרסאות עדכניות יותר. במקרה של בעיה, הפתרון לה יהיה בגרסה חדשה. כל גרסאות ההפצה ששוחררו באופן רשמי: מדיה וקבצים בנושא Pentoo בוויקישיתוף אתר האינטרנט הרשמי של Pentoo (באנגלית) עמוד הפיתוח באתר גיטהאב - Github. (באנגלית)
עונת 2012/2013 בפרמייר ליג

עונת 2012/2013 הייתה העונה ה-21 של פרמייר ליג שהיא הליגה האנגלית הבכירה בכדורגל. העונה החלה ב-18 באוגוסט 2012 והסתיימה ב-17 במאי[דרושה הבהרה] 2013. הליגה הבכירה כללה 20 קבוצות. רדניג, סאות'המפטון ווסטהאם יונייטד היו הקבוצות שעלו מפוטבול ליג. עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. מנצ'סטר יונייטד זכתה באליפות בפעם ה-20 בתולדות המועדון. זו היה התואר ה-13 ב-21 עונות. בסוף העונה לפוטבול ליג ירדו ויגאן את'לטיק, רדניג וקווינס פארק ריינג'רס. במקומן לליגה הבכירה עלו רדניג, האל סיטי וקריסטל פאלאס. רובין ואן פרסי (הולנד הולנד) ממנצ'סטר יונייטד כבש 26 שערים וזכה בתואר מלך השערים. גארת' בייל מטוטנהאם הוטספור זכה בפרס כדורגלן השנה של התאחדות עיתונאי הכדורגל האנגלית. גארת' בייל מטוטנהאם הוטספור זכה בפרס כדורגלן השנה שהוענק על ידי התאחדות שחקני הכדורגל. ג'ו הארט ממנצ'סטר סיטי זכה ב"פרס כפפת הזהב" לשוער הטוב של העונה. זאת בפעם השלישית ברציפות. מדיה וקבצים בנושא עונת 2012/2013 בפרמייר ליג בוויקישיתוף אתר האינטרנט הרשמי של עונת 2012/2013 בפרמייר ליג נתונים מפורטים מאתר rsssf נתונים מפורטים מאתר bdfutbol Premier League Player Stats - Goals, www.premierleague.com (באנגלית) Premier League Player Stats - Assists, www.premierleague.com (באנגלית)
ארז תדמור

האם התכוונתם ל... ארז תדמור (איש תקשורת) – פובליציסט ושדרן רדיו ממייסדי "אם תרצו" ארז תדמור (במאי קולנוע) – במאי קולנוע ותסריטאי ישראלי
עונת 2013/2014 בפרמייר ליג

עונת 2013/2014 הייתה העונה ה-22 של פרמייר ליג שהיא הליגה האנגלית הבכירה בכדורגל. העונה החלה ב-17 באוגוסט 2013 והסתיימה ב-11 במאי 2014. הליגה הבכירה כללה 20 קבוצות. קארדיף סיטי, האל סיטי וקריסטל פאלאס היו הקבוצות שעלו מפוטבול ליג. מנצ'סטר סיטי זכתה באליפות בפעם הרביעית בתולדות המועדון. בסוף העונה לפוטבול ליג ירדו נוריץ' סיטי, פולהאם וקארדיף סיטי. במקומן לליגה הבכירה עלו לסטר סיטי, ברנלי וקווינס פארק ריינג'רס. אורוגוואי לואיס סוארס מליברפול כבש 31 שערים וזכה בתואר מלך השערים. בנוסף לכך זכה סוארס בנעל הזהב האירופית. אורוגוואי לואיס סוארס מליברפול זכה בפרס כדורגלן השנה של התאחדות עיתונאי הכדורגל האנגלית. אורוגוואי לואיס סוארס מליברפול זכה בפרס כדורגלן השנה שהוענק על ידי התאחדות שחקני הכדורגל. צ'כיה פטר צ'ך מצ'לסי זכה ב"פרס כפפת הזהב" לשוער הטוב של העונה. זאת בפעם השלישית בקריירה. עבור ניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. מדיה וקבצים בנושא עונת 2013/2014 בפרמייר ליג בוויקישיתוף נתונים מפורטים מאתר rsssf נתונים מפורטים מאתר bdfutbol Premier League Player Stats - Goals, www.premierleague.com (באנגלית) Premier League Player Stats - Assists, www.premierleague.com (באנגלית)
Gypsy

Gypsy (בעברית: צועני) הוא סינגל שהוקלט על ידי הזמרת הקולומביאנית שאקירה, מתוך אלבומה השמיני, She Wolf. השיר יצא לאור ב-26 במרץ 2010, כסינגל הרביעי והאחרון מתוך האלבום. הגרסה שיצאה לסינגל בשפה הספרדית "Gitana", יצאה כסינגל יחיד ב-15 בפברואר באותה השנה, אך לבסוף הוחלט לשלבן לסינגל אחד שיאחד את שתי הגרסאות. עם צאתו, קיבל זכה השיר לשבחים מרוב מבקרי המוזיקה, כאשר רבים מהם החמיאו על כל תהליך הקלטת הסינגל ועד להכנת הקליפ הנלווה שצולם לשיר. השיר הצליח להישאר בצמרת מצעד שירי הפופ הלטיניים שבארצות הברית, במשך 3 שבועות ברצף, ובכך הפך לאחד משיריה המצליחים ביותר של שאקירה במצעד זה. השיר נכתב על ידי שאקירה, אמנדה גוסט, קארל סטורקן ואוון רוג'רס. מילותיו של השיר מתארות אורח חיים של בן אדם אשר נוסע לעיתים קרובות ודחופות, ונודד ממקום למקום כמו "צועני". הסינגל שואב השפעות כבדות מהמוזיקה ההודית ומהמוזיקה המזרח תיכונית. הווידאו קליפ לסינגל צולם על ידי ז'אומה דה לאיגואנה, שעבד בעבר עם שאקירה על הווידאו קליפ עבור שירה "No". כוכב הווידאו המקצועי רפאל נדאל, נכח בקליפ והוא מתאר את עניין האהבה של שאקירה. כשנשאלה על הסיבה לכיכובו של נדאל בסרטון, שאקירה אמרה כי: "חשבתי שאולי אני צריכה מישהו שאני יכולה להזדהות איתו, ורפאל נדאל הוא אדם שחויב לחלוטין לקריירה שלו מאז שהיה צעיר מאוד, מאז שהוא בן 17, אני מאמינה". לאחר שהחליטה כי כוכב הווידאו רפאל נדאל יופיע בקליפ, החליטה שאקירה כי הקליפ יהיה פשוט. דבר זה נראה כשלאורכו של הקליפ ניתן לראות את שאקירה ואת נדאל מתקרבים אחד לשני בדרכים שלהם, ואת שאקירה מדי פעם במסך כחול כשהיא לבושה בבגדים מינימליים, רוקדת לצלילי השיר. הקליפ עבור "Gypsy" ו-"Gitana", הועלו ב-27 בפברואר 2010, לערוץ ה-Vevo של הזמרת. שתי הגרסאות זכו להצלחה רבה, ומונה הצפיות של שתיהן ביחד עומד על למעלה מ-150 מיליון צפיות. השיר זכה להצלחה רבה כאשר הצליח להגיע לצמרת המצעד המקסיקני, ולמקום ה-65 במצעד הבילבורד הוט 100. Gypsy, במסד הנתונים הקולנועיים IMDb (באנגלית) מידע על הסינגל "Gypsy" באתר מיוזיק בריינז מידע על השיר "Gypsy" באתר AllMusic מידע על היצירה "Gypsy" באתר Discogs סרטון השיר "Gypsy" באתר יוטיוב סרטון השיר Gitana באתר יוטיוב "Latin Songs: Top Latin Pop Songs Chart". Billboard. נבדק ב-2017-10-13. Gypsy - Shakira | Song Info | AllMusic, AllMusic Shakira - Gypsy (2010) | IMVDb, IMVDb (באנגלית) "Shakira And Her Pants Are Golden In Her "Loca" Video". idolator (באנגלית אמריקאית). 2010-09-29. נבדק ב-2017-10-13. "Latest Entertainment News & Celebrity News" (באנגלית). אורכב מ-המקור ב-2012-06-04. נבדק ב-2017-10-13. Latin American Herald Tribune - Shakira: I Chose Nadal for Video Because I Identify with Him, www.laht.com shakiraVEVO (2010-02-25), Shakira - Gypsy, נבדק ב-2017-10-13 shakiraVEVO, YouTube Shakira YouTube Statistics and History, kworb.net Espectáculos (2010-04-12). "Shakira alcanza la cima con su 'Gitana'". Espectáculos. נבדק ב-2017-10-13. Shakira, Billboard Certificados Musicales Amprofon, www.facebook.com Wayback Machine, ‏2013-11-03 Shakira: Receipts, ATRL (באנגלית)
אדימילסון פרננדס

אדימיליסון פרננדס ריביירו (בפורטוגזית: Edimilson Fernandes Ribeiro; נולד ב-15 באפריל 1996) הוא כדורגלן שווייצרי המשחק בעמדת הקשר בקבוצת ברסט בהשאלה ממיינץ 05 ובנבחרת שווייץ. פרננדס גדל במחלקת הנוער של פ.צ. סיון. ב-1 ביוני 2013 ערך פרננדס את הופעת הבכורה שלו בליגת העל השווייצרית, כששיחק 53 דקות בניצחון 2–4 על פ.צ. ציריך במסגרת המחזור ה-34 בליגה. זו הייתה הופעתו היחידה בעונת 2012/2013. ב-1 במרץ 2015 הבקיע פרננדס את שער הבכורה שלו במועדון, שער בדקה ה-20 בתיקו 2-2 נגד לוצרן במסגרת המחזור ה-22 בליגה. בסך הכל ערך פרננדס 16 הופעות ליגה והבקיע שער אחד בעונת 2014/2015. הוא גם ערך שלוש הופעות בגביע השווייצרי לעונה זו, בו זכתה קבוצתו, והבקיע שני שערים, כולל שער בניצחון 0–3 על פ.צ. בזל בגמר. בעונת 2015/2016 הוסיף פרננדס 26 הופעות ליגה ושער אחד, וכן שיחק בכל משחקי של פ.צ. סיון במפעל הליגה האירופית לעונה זו, בו הודחה בשלב 32 הגדולות. בתחילת עונת 2016/2017 הוסיף פרננדס חמש הופעות ליגה. ב-25 באוגוסט 2016 חתם פרננדס על חוזה לארבע שנים בווסטהאם יונייטד מהפרמייר ליג. ב-21 בספטמבר ערך פרננדס את הופעת הבכורה שלו במועדון, כששיחק 90 דקות בניצחון 0–1 על אקרינגטון סטנלי במסגרת הסיבוב השלישי של גביע הפוטבול ליג. ב-25 בספטמבר ערך פרננדס את הופעת הבכורה שלו בפרמייר ליג, כשנכנס כמחליף בדקה ה-82 בהפסד 0–3 לסאות'המפטון במסגרת המחזור השישי. ב-26 באוקטובר הבקיע פרננדס את שער הבכורה שלו במועדון, שער בדקה ה-48 בניצחון 0–2 על צ'לסי במסגרת שלב שמינית הגמר של גביע הפוטבול ליג. ב-13 באוגוסט 2018 הושאל פרננדס לפיורנטינה לעונה אחת. ב-19 בספטמבר ערך את הופעתו הבכורה בקבוצה בתיקו 0-0 נגד סמפדוריה. ב-3 בפברואר כבש את שערו הראשון בקבוצה בתיקו 1-1 נגד אודינזה. בעונתו היחידה בקבוצה כבש 2 שערים ב-29 הופעות ליגה. ב-3 ביוני 2019 חתם פרננדס לארבע שנים במיינץ 05. במהלך תקופתו מיינץ הושאל פרננרס אל ארמיניה בילפלד, יאנג בויז ברן וברסט לפרננדס ארבע הופעות ושני שערים בנבחרת שווייץ עד גיל 21. בחודש נובמבר 2016 הוא זומן לראשונה לסגל נבחרת שווייץ הבוגרת לקראת משחק נגד נבחרת איי פארו במסגרת מוקדמות מונדיאל 2018. הוא ערך את הופעות הבכורה שלו בנבחרת באותו המשחק, בו ניצחה נבחרתו בתוצאה 0–2, כשהחליף את ולנטין שטוקר בדקה ה-69. נכלל בסגל נבחרת שווייץ לטורניר מונדיאל 2022. פ.צ. סיון הגביע השווייצרי (1): 2014/2015 פרננדס נולד בסיון שבשווייץ להורים מפורטוגל ומכף ורדה. הוא בן דודם של הכדורגלן השווייצרי הבינלאומי גלסון פרננדס, של הכדורגלן הפורטוגזי הבינלאומי מנואל פרננדש. מדיה וקבצים בנושא אדימילסון פרננדס בוויקישיתוף אדימילסון פרננדס, ברשת החברתית אינסטגרם אדימילסון פרננדס, באתר Transfermarkt אדימילסון פרננדס, באתר Soccerway אדימילסון פרננדס, באתר BDFutbol אדימילסון פרננדס, באתר WorldFootball.net אדימילסון פרננדס, באתר National Football Teams אדימילסון פרננדס, באתר FootballDatabase.eu אדימילסון פרננדס, באתר ESPN Hammers secure Swiss star Fernandes באתר הרשמי של וסטהאם יונייטד, 25 באוגוסט 2016 (באנגלית) Le sélectionneur Vladimir Petkovic a donné sa liste de joueurs pour le match Suisse - Îles Féroé, le 13 novembre à Lucerne. באתר Le Matin, ‏ 4 בנובמבר 2016 (בצרפתית) Squad Announcement בחשבון הטוויטר הרשמי של נבחרת שווייץ, 9 בנובמבר 2022 Ten Fast Facts - Edimilson Fernandes באתר הרשמי של וסטהאם יונייטד, 26 באוגוסט 2016 (באנגלית)
סקיי איירליין

סקיי איירליין (Sky Airline) היא חברת תעופה זולה הפועלת מנמל התעופה הבינלאומי בסנטיאגו, צ'ילה. החברה היא השנייה בגודלה במדינה לאחר המתחרה LATAM איירליינס. בשנים 2014-2015 זכתה החברה בפרס מטעם SKYTRAX כחברת התעופה האזורית הטובה ביותר בדרום אמריקה. החברה מפעילה טיסות לכ-18 יעדים בצ'ילה, פרו, ארגנטינה, ברזיל ואורוגוואי. צי המטוסים של החברה, נכון לאוקטובר 2018: מדיה וקבצים בנושא סקיי איירליין בוויקישיתוף אתר האינטרנט הרשמי של סקיי איירליין "Sky Airline fleet".
PULS

PULS, ראשי תיבות של Precise & Universal Launching System, הוא משגר רקטות רב-קני ישראלי תוצרת אלביט מערכות יבשה, שנועד לשגר את הרקטות הארטילריות שפיתחה תעש מערכות ומייצרת החברה, ומורכב (כברירת מחדל) על גבי משאית. המערכת כוללת מרכב משאית, מערכות C4ISTAR ומערכת בקרת אש, מערכת ניווט אינרציאלית ואת המשגר עצמו. המשגר מורכב מצריח הניתן לצידוד, וכולל שני מארזי רקטות ("פודים") הניתנים להחלפה מהירה (טעינה בתוך פחות מ-10 דקות). הרקטות עצמן מאוחסנות בזבילים אטומים על מנת לשמור על הרקטות מפני פגעי הסביבה. ה-PULS נועד לשגר את הרקטות הבאות, רובן תוצרת תעש מערכות: 40 x גראד 122 מ"מ - אפשרות שנועדה עבור לקוחות בחו"ל, שכן רקטות הגראד נפוצות מאוד במדינות ברית המועצות לשעבר וצבאות מזרח אירופה. 26 x רקטות LAR-160 - הרקטה הקלה הבסיסית של תעש מערכות. 20 x רקטות ACCULAR - רקטות מדויקות על בסיס ה-LAR. 20 x רקטות כידון קסום - רקטה מדויקת של תעש מערכות לטווח 30–40 ק"מ. 36 x רקטות רומח (AccuLAR 122) - רקטה מדויקת של תעש מערכות לטווח 35 ק"מ. 8 x אקסטרא 306 מ"מ - רקטה מדויקת תוצרת תעש מערכות לטווח 150 ק"מ. 4 x נץ דורס 370 מ"מ - רקטה מדויקת תוצרת תעש מערכות לטווח 300 ק"מ. עם זאת, ניתן להתאים את המשגר לשיגור רקטות מדגמים נוספים לפי דרישת הלקוח, כאשר קוטר הרקטות נע מ-122 מ"מ עד ל-370 מ"מ. בנוסף ניתן לשגר על גבי המערכת את החימוש המשוטט sky striker של אלביט. כברירת מחדל, המשגר מותקן על גבי משאית בעלת יכולות שטח, לשם עלות נמוכה וחיסכון בעלויות תחזוקה. עם זאת, ניתן להתקין את המשגר על פלטפורמות שונות (כגון על רכב קרבי משוריין זחלי) לפי דרישת הלקוח. המשגר פותח במקור על ידי תעש מערכות ונקרא LYNX. בעברית הוא כונה לפעמים בשם "כותש". עם מכירת תעש מערכות לאלביט מערכות, שודרג המשגר ושמו שונה ל-PULS, ראשי תיבות של Precise & Universal Launching System. ה-PULS משרת בחיל התותחנים של צה"ל בו הוא מותקן על משאית אושקוש HEMTT 8×8 ונקרא משגר רקטות "להב". ישראל ישראל: בשירות חיל התותחנים של צה"ל בשם משגר רקטות "להב". המשגר עבר טבילת אש מבצעית במלחמת חרבות ברזל, בה שיגר למעלה מ-100 רקטות "רומח". אזרבייג'ן אזרבייג'ן דנמרק דנמרק: ב-2024 רכשה דנמרק מישראל 8 מערכות PULS לצד אמצעי ארטילריה אחרים, לאחר שתרמה חלק גדול ממערכותיה לאוקראינה על רקע מלחמת אוקראינה רוסיה. הולנד הולנד: במאי 2023 הצטיידה בכ-20 משגרים ורקטות בעסקה של למעלה ממיליארד ש"ח. ספרד ספרד: בדצמבר 2023 רכשה ספרד 12 משגרי "Silam" (בספרדית) - גרסה מקומית של משגר ה-PULS. המשגרים מיוצרים על ידי חברות ספרדיות בשיתוף עם אלביט ומורכבים על גבי משאיות איווקו. מדיה וקבצים בנושא PULS בוויקישיתוף עלון מוצר של PULS באתר אלביט מערכות Elbit Systems / PULS™, סרטון בערוץ "Elbit Systems", באתר יוטיוב (אורך: 01:43) Elbit Systems / PULS, סרטון בערוץ "Elbit Systems", באתר יוטיוב (אורך: 01:41) LYNX Launching System - עלון מוצר באתר תעש מערכות יוסי הטוני, איך ה-IT מסייע לטיל לפגוע בחבית ממרחק 150 ק"מ?, "אנשים ומחשבים", 4 במרץ 2018 יובל אזולאי, יוצאת מהבונקר: אירופה כבר לא מתביישת להתחמש בנשק ישראלי, באתר כלכליסט, 15 בפברואר 2023. עוצמת האש החדשה של דנמרק: מערכת ה-PULS הישראלית הוכיחה את עצמה בניסוי ראשון, באתר "IsraelDefense‏". יובל אזולאי, עסקת ענק לאלביט מערכות בהולנד - תספק משגרי רקטות ב-1.1 מיליארד שקל, באתר כלכליסט, 18 במאי 2023. ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
אייר אוסטרל

אייר אוסטרל (בצרפתית: Air Austral, בתעתיק מדויק: אר אוסטרל) היא חברת תעופה צרפתית שבסיס הפעולה המרכזי שלה נמצא בנמל התעופה רולאן גארוס בסן-מארי, ראוניון, צרפת. החברה מפעילה טיסות מראוניון לצרפת, דרום אפריקה, תאילנד, הודו ועוד מספר רב של יעדים בתוך האוקיינוס ההודי. החברה מעסיקה כ-900 עובדים. אייר אוסטרל נוסדה בדצמבר 1974 על ידי איש עסקים מקומי, בשם ג'רארד אטהב. זוהי חברת התעופה הראשונה שבסיסה בראוניון. החברה החלה את פעילותה בשנת 1977. צי המטוסים של החברה נכון לדצמבר 2018: מדיה וקבצים בנושא אייר אוסטרל בוויקישיתוף אתר האינטרנט הרשמי של אייר אוסטרל אייר אוסטרל, ברשת החברתית אינסטגרם Air-Austral renfort de la flotte TourMag.com 2 June 2010. פרטי צי המטוסים של אייר אסטרל, באתר airfleets.net (באנגלית) Toh, Mavis (25 במאי 2016). "Air Austral takes first 787". Singapore: Flightglobal. נבדק ב-25 במאי 2016. {{cite news}}: (עזרה)
נדיה הסנאווי

נדיה הסנאווי (נולדה ב-1963) היא מגישת טלוויזיה נורווגית. הסנאווי נולדה במרוקו לאם נורווגית ואב מרוקאי, סבה מצד אמה הוא הכלכלן זוכה פרס נובל רגנר פריש, כשהייתה בת ארבע הוריה התגרשו והיא חזרה לנורווגיה עם אמה. באוסלו היא התחנכה בגן צרפתי ולמדה בבית ספר צרפתי עד כיתה ד'. בגיל שמונה עשרה קיבלה באופן רשמי אזרחות נורווגית. בשנות השמונים היא החלה לשמש כרקדנית בתיאטרון בברגן, היא עבדה בערוץ TV2 הנורווגי מ-1993 ועד 2004 ושם הגישה מספר תוכניות וב-2003 הגישה את תוכניתה הידועה "הסנאווי". ב-2004 היא הצטרפה לרשות השידור הנורווגית NRK. ב-1992 היא שימשה כפרשנית ברדיו של האירוויזיון, ב-2004 היא הנחתה את תחרות אירוויזיון הילדים. היא הנחתה את תחרות אירוויזיון 2010. מ-2004 ועד 2006 הנחתה את תחרות המוזיקה לילדים "Melodi Grand Prix Junior". ב-2011 ו-2012 הקריאה את הניקוד הנורווגי באירוויזיון. משנת 1991 היא נשואה לשחקן קים הוגן. יש להם שלושה ילדים. היא דוברת ארבע שפות. מדיה וקבצים בנושא נדיה הסנאווי בוויקישיתוף נדיה הסנאווי, במסד הנתונים הקולנועיים IMDb (באנגלית) נדיה הסנאווי, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.